Absenciu najlepšej lyžiarky sveta v kolotoči SP využili jej súperky. Talianka Federica Brignoneová ju predstihla v celkovej klasifikácii a tento víkend môže náskok ešte zvýšiť.
V hodnotení slalomu sa pred Američanku dostala Petra Vlhová, ktorá zaznamenala víťazný hetrik po triumfoch v Záhrebe, Flachau a Kranjskej Gore.
Shiffrinová trúchli a nie je známe, či sa do bojov vo Svetovom pohári vráti alebo vypustí zvyšok sezóny.
Do konca ročníka zostáva 11 z celkového počtu 40 pretekov. Brignoneová (1298 bodov) vedie klasifikáciu s tesným náskokom pred dvojicou Shiffrinová (1225), Vlhová (1139).
Ako dopadne dramatický súboj o veľký krištáľový glóbus podľa vás? Vyjadrite svoj názor v našej ankete.